இன்று, “வழி இதுவே. இதிலே நடவுங்கள்” என்று நம்மை யாரும் கூப்பிட்டுச் சொல்லப்போவதில்லை. ஏனெனில், “நானே வழியும் சத்தியமும் ஜீவனுமாயிருக்கிறேன்” என்று சொன்னதுமன்றி, பிதாவிடம் சேருவதற்கான வழியையும் உண்டாக்கித் தந்திருக்கிறார் ஆண்டவராகிய இயேசு. ஆனால், நாமோ உலக சத்தங்கள், உலக ஆலோசனைகள், உலக கவர்ச்சிகளுக்கு அதிக இடமளித்து, கீழ்ப்படியாமை, பாவ வாழ்க்கை என்று தேவனுக்குப் பிரியமற்றதும், அலங்காரமாகவும் இலேசாகவும் காட்சியளிக்கின்ற வலது இடதுபுற வழிகளினாலும் கவரப்பட்டு மாண்டுபோகிறோம். ஒவ்வொரு நாளும் தேவனுடைய வார்த்தை நம்மைக் கூப்பிட்டுக்கொண்டே இருக்கிறது. நாம் அந்தச் சத்தத்துக்கு செவிகொடுத்து நடப்போமானால், குன்று குழிகளுக்கு நிச்சயமாகத் தப்பித்துக் கொள்வோம்; சேரவேண்டிய இடத்திற்கும் பத்திரமாகப் போய்ச்சேருவோம்.